**Molėtų rajono savivaldybės taryba**

**SPRENDIMAS**

**DĖL SUTIKIMO PARDUOTI BENDRAI NAUDOJAMUS ELEKTROS ENERGETIKOS OBJEKTUS AKCINEI BENDROVEI „ENERGIJOS SKIRSTYMO OPERATORIUS“**

2020 m. birželio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 7 straipsnio 10 punktu, 16 straipsnio 2 dalies 27 punktu, 4 dalimi, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 7 straipsnio 2 dalies 3 punktu, 20 straipsnio 1 dalies 8 punktu, Lietuvos Respublikos energetikos įstatymo 37 straipsnio 2 dalimi, Vartotojų (juridinių ir fizinių asmenų) lėšomis iki Lietuvos Respublikos energetikos įstatymo įsigaliojimo įrengtų bendrai naudojamų elektros energetikos objektų, skirtų elektros energijai perduoti ir (ar) skirstyti, išpirkimo ar eksploatavimo tvarkos aprašu, patvirtintu Lietuvos Respublikos energetikos ministro 2009 m. gruodžio 9 d. įsakymu Nr. 1-243 „Dėl Vartotojų (juridinių ir fizinių asmenų) lėšomis iki Lietuvos Respublikos energetikos įstatymo įsigaliojimo įrengtų bendrai naudojamų elektros energetikos objektų, skirtų elektros energijai perduoti ir (ar) skirstyti, išpirkimo ar eksploatavimo tvarkos aprašo patvirtinimo“ 16.2 papunkčiu,

Molėtų rajono savivaldybės taryba n u s p r e n d ž i a:

1. Sutikti parduoti akcinei bendrovei „Energijos skirstymo operatorius“ įstatuose nustatytoms funkcijoms vykdyti valstybei nuosavybės teise priklausančius ir šiuo metu Molėtų rajono savivaldybės patikėjimo teise valdomus bendrai naudojamus elektros energetikos objektus (toliau - elektros energetikos objektai), nurodytus šio sprendimo priede.

2. Pavesti Molėtų rajono savivaldybės administracijos direktoriui, jo nesant - administracijos direktoriaus pavaduotojui pateikti akcinei bendrovei „Energijos skirstymo operatorius“ prašymą dėl šio sprendimo priede nurodytų objektų išpirkimo ir atlikti kitus veiksmus, nurodytus teisės aktuose, reikalingus elektros energetikos objektų išpirkimui.

3. Pripažinti netekusiu galios Molėtų rajono savivaldybės tarybos 2017 m. rugsėjo 28 d. sprendimą Nr. B1-172 „Dėl sutikimo parduoti bendrai naudojamus elektros energetikos objektus akcinei bendrovei „Energijos skirstymo operatorius**“**.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras